CELEX: C2007/082/48
Language: sl
Date: 2007-04-14 00:00:00
Title: Zadeva C-102/07: Predlog za sprejetje predhodne odločbe, ki ga je vložilo Hoge Raad (Nizozemska) 21. februarja 2007 — Adidas AG in Adidas Benelux BV proti Marca Mode, C&A Nederland, H&M Hennes & Mauritz Netherlands BV, Vendex KBB Nederland BV

14.4.2007   
            
            
               SL
            
            
               Uradni list Evropske unije
            
            
               C 82/26
            
         Predlog za sprejetje predhodne odločbe, ki ga je vložilo Hoge Raad (Nizozemska) 21. februarja 2007 — Adidas AG in Adidas Benelux BV proti Marca Mode, C&A Nederland, H&M Hennes & Mauritz Netherlands BV, Vendex KBB Nederland BV
   (Zadeva C-102/07)
   (2007/C 82/48)
   Jezik postopka: nizozemščina
   Predložitveno sodišče
   Hoge Raad (Nizozemska).
   Stranki v postopku v glavni stvari
   
      Tožeča stranka: Adidas AG, Adidas Benelux BV.
   
      Tožena stranka: Marca Mode, C&A Nederland, H&M Hennes & Mauritz Netherlands BV, Vendex KBB Nederland BV.
   Vprašanja za predhodno odločanje
   
               1)
            
            
               Ali je treba pri določitvi obsega varstva znamke, sestavljene iz znaka, ki sam po sebi nima razlikovalnega učinka, ali označbe, ki ustreza opisu iz člena 3(1)(c) Direktive 89/104 (1), vendar je znamka z uporabo utrdila in bila kot taka registrirana, upoštevati splošni interes, da se neupravičeno ne omeji razpoložljivosti določenih znakov drugim izvajalcem dejavnosti, ki ponujajo zadevne proizvode ali storitve („zahteva po razpoložljivosti“)?
            
         
               2)
            
            
               Če je odgovor na prvo vprašanje pritrdilen: ali je vseeno, če upoštevna javnost šteje zadevne znake, ki so predmet zahteve po razpoložljivosti, za razlikovalne znake za določene proizvode ali le za okrasje proizvodov?
            
         
               3)
            
            
               Če je odgovor na prvo vprašanje pritrdilen: ali je vseeno, če je znak, ki ga imetnik znamke izpodbija, brez razlikovalnega učinka v smislu člena 3(1)(b) Direktive 89/104 ali vsebuje označbo, kot je navedena v členu 3(1)(c) direktive?
            
         
      (1)  Prva direktiva Sveta z dne 21. decembra 1988 o približevanju zakonodaje držav članic v zvezi z blagovnimi znamkami (UL 1989, L 40, str. 1).